Vítor Vaqueiro

**Vítor Vaqueiro Foxo**, nado en Vigo o 4 de agosto de 1948, é un escritor e fotógrafo galego.

## Traxectoria 
Estudou Ciencias Químicas na Universidade de Santiago de Compostela e despois duns anos (até 1986) de exercicio docente de matemáticas no ensino medio decidiu dedicarse á fotografía, en torno á cal impulsou numerosas actividades. Foi cofundador do colectivo fotográfico Canbranco e do Centro de Estudos Fotográficos. Entre os anos 2007 e 2011 foi diretor do Arquivo Pacheco. Tamén foi profesor das materias de *Fotografía*, *Fotoxornalismo*, *Dirección de Fotografía* e *Proxecto Audiovisual* na facultade de Ciencias da Comunicación da USC.

A súa andaina literaria está marcada pola poesía, xénero que cultivou case en exclusiva durante os anos 80. O seu primeiro libro de narracións foi *O soño dirixido* (1992), ao que seguiron outros. En *1968* (2018) recolle e poetiza as experiencias santiaguesas do ano citado, as asembleas, as manifestacións, a politización da universidade. Uns anos despois ata chegou a pasar varios días detido por motivos políticos.

Tamén desenvolveu un importante traballo no eido da divulgación sobre as festas populares de Galicia. Colaborou con *A Nosa Terra*, *Tempos Novos* e *Sermos Galiza*.
[miniatura|Na presentación de *1968* no Espazo Nemonon de [Pontevedra, 05/03/2019]]
En 2003 obtivo o Premio Extraordinario de Doutoramento da Facultade de Ciencias da Comunicación da Universidade de Santiago de Compostela, pola súa tese *A obra fotográfica dos Pacheco no período 1909-1936*.

En 2020 recibiu a letra E, de escritor, outorgada pola AELG en Santiago.

## Obra en galego 
### Poesía 
* *Lideiras entre a paisaxe (*1979). Edicións Castrelos. 67 páxs.
* *Informe da gavilla* (1980). Galaxia, colección Dombate. 84 páxs. ISBN 978-84-7154-362-2.
* *Camiño de Antioquía* (1982). Sociedade de Cultura Valle-Inclán. 63 páxs. ISBN 84-860446-03-3.
* *A fraga prateada* (1983). Galaxia. 140 páxs. ISBN  978-84-7154-453-7.
* *A cámara de néboa* (1989). Sotelo Blanco. ISBN 978-8486021948.
* *Traxectorias. Obra poética (1977-2002)*, (2004). Espiral Maior. 256 páxs. ISBN 84-95625-84-9.
* *Palavras a Espártaco* (2015). Através. ISBN 978-84-87305-89-4
**1968* (2018). Laiovento. 140 páxs. ISBN 84-8487-426-3.

### Narrativa 
* *O soño dirixido* (1992). Ir Indo. 167 páxs. ISBN 978-8476800744.
* *Os xenerais de África* (1999). Galaxia. 132 páxs. ISBN  978-84-8288-267-3.
* *Os nomes da morte* (2002). Galaxia. 268 páxs. ISBN 978-84-8288-570-4.
* *Os espellos do tempo* (2008). Galaxia. 298 páxs. ISBN  978-84-9865-115-7.
* *O soño (re)dirixido* (2010). Galaxia. 2ª edición, corrixida e aumentada de *O soño dirixido*. 240 páxs. ISBN 978-84-9865-285-7.
* *Ensaios sobre o efémero* (2025). Vigo: Galaxia. 174 páxs. ISBN 978-84-1176-466-7. Relatos.

### Ensaio 
* *Guía da Galiza máxica, mítica e lendaria* (1998). Galaxia. 550 páxs. ISBN 978-84-8288-205-5.
* *Guía do Norte de Portugal* (2001). Galaxia. 364 páxs. ISBN 978-84-8288-476-9.
* *Mitoloxía de Galiza* (2011). Galaxia. 576 páxs. ISBN 978-84-9865-387-8.
* *Da identidade à norma* (2017). Laiovento. Con Nicolás Xamardo. 260 páxs. ISBN 84-8487-347-1.
* *Facedores de Imaxes. Fotografía e sociedade en Vigo 1870-1915* (2022). Galaxia. 124 páxs. ISBN 978-84-9151-936-2.
* *Bestiario* (2025). Néspera Editora. Con Ánxel Huete. ISBN 978-84-125536-11.

### Obras colectivas 
* *II Festival da Poesía do Condado*, 1982, S. C. D. Condado.
* *III Festival da Poesía no Condado*, 1983, S. C. D. Condado.
* *IV Festival da Poesía no Condado*, 1984, S. C. D. Condado.
* *Escolma de poesía galega (1976-1984)*, 1984, Sotelo Blanco.
* *V Festival da Poesia no Condado*, 1985, S. C. D. Condado.
* *VI Festival da Poesía no Condado*, 1986, S. C. D. Condado.
* *VII Festival da Poesia no Condado*, 1987, S. C. D. Condado.
* *Celanova*, 1989, Ir Indo.
* *Concurso Nacional de Poesía O Facho (1978-1989)*, 1990, Ediciós do Castro.
* *Desde mil novecentos trinta e seis: homenaxe da poesía e da plástica galega aos que loitaron pola liberdade*, 1995, Ediciós do Castro.
* *Construír a paz*, 1996, Xerais.
* *Guía de festas populares de Galicia*, 1997, Galaxia. En colaboración con Xosé Manuel González Reboredo.
* *Novo do trinque*, 1997, BNG.
* *Pacheco: a memoria dun tempo e dun país*, 2002, Concello de Vigo/Lunwerg.
* *Carlos Casares. A semente aquecida da palabra*, 2003, Consello da Cultura Galega.
* *Negra sombra. Intervención poética contra a marea negra*, 2003, Espiral Maior.
* *Cartafol poético para Alexandre Bóveda*, 2006, Espiral Maior.
* *Volverlles a palabra. Homenaxe aos represaliados do franquismo*, 2006, Difusora.
* *Tamén navegar*, 2011, Editorial Toxosoutos.
* *150 Cantares para Rosalía de Castro* (2015, libro electrónico).

## Premios 
* 2º Premio do Concurso Nacional de Poesía O Facho no 1978.
* Premio Esquío de poesía no 1981, por *Camiño de Antioquía*.
* Premio da Crítica Española de poesía no 1984, por *A fraga prateada*.
* Premio da Irmandade do Libro no 2012, por *Mitoloxía de Galiza*.

## Obra en castelán 
### Ensaio 
* *Galicia mágica* (2004). Galaxia. 184 páxs. ISBN 978-84-8288-705-0.
* *Cinco títulos esenciales para comprender las tradiciones gallegas* (2010). Vigo: Galaxia. 904 páxs. ISBN 978-84-9865-278-9.

## Notas